Пиар агенциите предлагат, а партиите под сурдинка купуват нов продукт – платени хейтъри | PR&Медиа Новини\nПиар агенциите предлагат, а партиите под сурдинка купуват нов продукт – платени хейтъри\nБТВ, Отпечатъци | 24.07.2011\nВодеща: Нова мода наблюдаваме от известно време в политическия пиар. Но истинският бум предстои около изборите наесен. Пиар агенциите предлагат, а партиите под сурдинка купуват нов продукт – платени хейтъри или преведено на български щатни оплювачи, които срещу определена сума пишат цял ден във форуми и социални мрежи срещу набелязани политически и други опоненти. 168 часа забеляза и описа в последния си брой явлението, за което неофициално се знае отдавна. Затова съм поканила днес авторката на материала Сима Владимирова. Заедно с нея ще ми гостува и главната редакторка на сайта Уебкафе Емилия Милчева, която също има сериозни наблюдения върху феномена. По-късно с гражданския кандидат за президент и първия български еврокомисар Меглена Кунева ще си говорим за изборите наесен. Електоралните очаквания, конкуренцията и други теми, свързани със злобата на деня. Ще видите и разказ от 1 л.ед.ч. на един от постоянните обитатели на Борисовата градина. Паркът привлече общественото внимание като опасно място, където убиват и умират жени. Но най-напред платените хейтъри и щатната анонимна пропаганда със Сима Владимирова и Еми Милчева. Здравейте. Заповядайте. Благодаря ви, че сте тук. Заповядайте. Сима беше човекът, който написа нещо абсолютно публична тайна. Това, че вече има така да се каже услуга в пиар агенциите и такъв пиарски продукт – писане във форуми, чатове, социални мрежи срещу пари с бой по определени хора, които са политически противници или корпоративни опоненти на дадена фирма и че това на изборите ще бележи големи, невиждани висоти може би. Така ли е, Сима? Какво представляваше твоята проверка?\nСима Владимирова: Моят материал беше базиран точно на тази тема, защото аз разговарях с представители на основните политически партии. Не мога да кажа, че съм говорила с всички 330 партии, но с основните партии в българския политически живот и всичките те под сурдинка, както ти каза признават…\nВодеща: С намигване.\nСима Владимирова: Не. Не. Абсолютно. Без никакво намигване си признават, че има такава услуга, но когато се опитах да ги цитирам всичките казаха, че… отрекоха. Просто никой не иска да си признае. И даже първоначалната информация, която достигна до мен беше от представител на политическа партия, който каза, че няма да ми каже имената на фирмите, защото са няколко и иска да ги ползва за изборите наесен. И затова няма да признае пред мен имената на фирмите. Но аз след това направих проверки по всички партии. И стана ясно, че някои плащат по-малко, други плащат повече. Когато става въпрос за местни избори в провинцията стоят нещата малко по-различно…\nВодеща: По-евтинко е там или обратното?\nСима Владимирова: По-евтино. Но там от 3 лаптопа един и същи човек върши работата, която иначе на централно ниво в София се… или във Варна, или в Пловдив, в големите градове се наемат повече хора.\nВодеща: Какво точно представлява този пиар продукт?\nСима Владимирова: Партията задава теми, които за нея са важни и съществени. И искат да бъдат коментирани в интернет пространството. Например такава тема за ДСБ е да няма АЕЦ Белене. Такава тема за БСП е да има АЕЦ Белене. Сещате се. такива важни политически теми, които трябва да бъдат насаждани под формулата непринудено изказване…\nВодеща: Уж непринудено, а всъщност напълно режисирано.\nСима Владимирова: Същевременно те си знаят никовете. Те знаят никовете на хората, които влизат и има 1 или 2 души, които следят дали тези никове влизат и коментират по дадената тема. И се контролира дали парите са дадени абсолютно…\nВодеща: За каквото трябва. Еми, ти си главен редактор на сайта Уебкафе. Един доста според мен успешен и четен сайт най-вече защото в нещо има много провокативни текстове. Ярки авторски материали. Понякога доста оспорвани, понякога доста в защита на каузи, които са непопулярни. (…) много случаи на форуми и писания, които са част от тях съвсем не непринудени, а както казва Сима, направо режисирани. Какви са твоите наблюдения?\nЕмилия Милчева: Ние определено сме свикнали на (…), както я беше нарекъл един журналист доста успешно и от доста време бяхме обмислили дали да не направим някаква хигиена на коментарите като например хората да влизат да коментират с профилите си от Фейсбук директно. Сега има и такава възможност, но остана и възможността за хора, които са регистрирани също, без да имат Фейсбук профил да могат да коментират. Моите впечатления са, винаги съм казвала, че е адски лесно, когато си скрит зад анонимност да коментираш и да пишеш всичко, каквото ако се изправиш с лицето си не би казал никога или най-малкото дори да го кажеш, няма да го повториш. Но за мен е много странно как партиите са се навили да дават пари за един такъв продукт по простата причина, че темата, Сима даде много удачен пример с АЕЦ Белене, темата е безгранична. Това означава не просто един форумец, който да седи отдолу, да плюе и да казва – не, вие сте идиоти, трябва да имаме АЕЦ Белене и така. Ако ще се спори с такива аргументи, както много често се спори във форумите…\nВодеща: Всъщност това направи форумите почти нечитаеми напоследък. Защото имаше време, по което имаше време, по което те бяха много интересни, но…\nЕмилия Милчева: …няма експертни аргументи. Тогава имаше хора, които коментираха абсолютно експертно и всяко четене във форума първо те предизвиква теб да обмениш мисли, идеи, да научиш нова информация.\nВодеща: Аз си спомням времето, когато работех във в-к Сега форумът на в-к Сега беше наистина феномен.\nСима Владимирова: Ама вие (…) цели страници от този форум.\nВодеща: И това беше явление, от което наистина можеше да чуеш народния глас много аргументирано. Понякога дори по-аргументирано отколкото пишещите. Факт е (…). Но дори там, дори този форум, който продължава да подържа някакво ниво вече не е което беше.\nЕмилия Милчева: Ами за съжаление ще кажа, че една голяма част от хората, които коментират в сайтовете и то главно тези, които са анонимни за мен смятам определено, че една част от тях са твърде фрустрирани, твърде гневни и недоволни, с някакви дефицити. Определено няма как иначе да изразят това, което мислят. Нещо ги угнетява нещо, ги тормози. А е най-лесно, защото пред клавиатурата на компютъра те се чувстват богове, малки богове. Там можеш да правиш каквото искаш, там си всесилен, всевластен, можеш да обиждаш, можеш да замерят безнаказано с камъни или да оплюваш. И всъщност това е някакъв вид отдушник, който обаче е грозен по простата причина, че не би свършил работа нито на партия, нито на корпорация дори. В смисъл ако трябва да се оплюва продукт корпоративен.\nВодеща: Идват ми на ум две неща. Едното, четох и в Новинар тези дни една статия по повод на форумите. Хейтъри е имало винаги, има ги отдавна. Това, което е новото, че те стават щатни, платени оплювачи, така да се каже. В тях вече се инвестират съвсем сериозно пари от политици, от партии, от корпорации, от фирми. Това става професия. Една от новите професии в България.\nСима Владимирова: Аз не можах да установя колко струва тази услуга, защото се оказа, че тя варира, цената й варира. Защото…\nВодеща: Ти пишеш нещо като 500 лв.\nСима Владимирова: 500 лв, това беше за една определена политическа партия ми казаха, че плаща на месец на един от тези 20 да речем, 30 души, които постоянно влизат по форумите и то определени форуми, които имат значение. Не някакви дребни сайтове. Но става въпрос, че не можах да открия истинската цена и явно тя варира, защото включително чух и за 1000 лв за един човек, който влиза от 3 различни лаптопа. Но като цяло тези рекламни агенции предлагат цялостен продукт, цялостно рекламно обслужване и затова не може да се каже коя част от парите, които партиите плащат на рекламните фирми, каква част отива за т.нар.хейтъри.\nВодеща: Знам, че в твоя материал, затова казах, че ти си първата, която го пише официално, но в същото време аз самата познавам и хора, на които са предлагали пари, за да пишат определени неща срещу определени суми. За тяхна чест тези колеги са отказали. Ами и пиар агенции, които също предлагат тази услуга. Т.е.от личен… моето лично така… личен рисърч… лична проверка показа абсолютно същото, което казваш и ти макар в твоя материал да няма конкретно позоваване и цитати. Само че бих искала да те питам, Еми, не си ли личи, когато не се пише със страст поне, ако няма аргументи, за които си говорихме преди малко? Поне ако не се пише от сърце, със страст под някакъв материал защитаващ или противопоставящ се на определена кауза? То би трябвало да си личи в онлайн пространството, както и в на живо, в живия живот, че работи това.\nЕмилия Милчева: Така е. Повечето хора, които имат бекграунд по темата или са достатъчно умни, следят и т.н. да, със сигурност ще го забележат. Но хората, които получават и се информират предимно от интернет като източник на информация много често дори не четат материала. Те само скролват надолу, виждат (…) в коментарите и започват да коментират. Много често аз съм хващала хора, които коментират и примерно плюят или ни казват – абе вие как сте го написали този материал, а горе стои източник като е ясно, че източникът е отвън. Но аз се подсетих нещо, което, от думите на Сима, което каза. Имаше, тъй като до момента кампанията на Обама първата с счита за една от най-успешните в онлайн пространството. Все пак онлайн бяха събрани повече от 2/3 от парите в кампанията му – 560 млн.долара от общо 750 млн.дойдоха от онлайн кампанията. Та там човекът, който водеше щаба, гуруто му беше казал, че всъщност онлайн кампанията е само един елемент. Той трябва да е съвършено интегриран към останалите елементи. В смисъл там онлайн кампанията не се използва, за да бъде оплюван този или онзи, а за да бъде свързват примерно избирателят от Охайо с някой, който е по-далеч, за да влязат те в една онлайн общност, където да си коментират и да си обсъждат предизборните слогани и т.н.\nВодеща: Искаш да кажеш, че във вихъра на това хейтърство всъщност ние, всички ние пропляскваме именно това толкова важно общуване между различните етажи, различните светове даже бих казала? Защото какво пречи един човек образован, но просто, който не живее в големия град да си общува с Меглена Кунева, която след малко ще бъде гост в студиото или Ивайло Калфин, който ще бъде следващата неделя по време на една кампания. Защото сигурно той има въпроси към тях.\nЕмилия Милчева: И това е най-лесният начин да си обменят информация. Било то с чат във Фейсбук, било следейки туитовете, макар че в България Туитър не е от най-следените мрежи. Сега разбира се… Постепенно навлиза, но не е мрежа, която много се следи. Но така или иначе онлайн разговорите с избиратели или потенциални гласоподаватели може би е най-добрият начин да се разбере, аз мисля, че тук всички сме наясно с една азбучна истина, че черният пиар не върши работа.\nВодеща: Да, но в същото време политиците струва ми се, че последни ще го разберат. Защото ние, медиите, отдавна сме го разбрали, понеже например аз ще ви кажа – в момента, в който форумът на Сега стана прекалено нецензурно място, аз престанах да го чета. Когато жълтите вестници станаха общо взето нечитаеми като цяло просто престанах изобщо да им обръщам внимание. Но политиците продължават да мислят, че това е канал, през който могат да стигнат до хората. Много бъркат. Какво мислиш ти, Сима?\nСима Владимирова: По тази тема ли? Аз исках нещо друго да кажа във връзка с младежките организации на партиите. Те си измиват ръцете.\nВодеща: Това беше интересното, че в твоя материал те казват ние не плащаме… партиите казват ние не плащаме на пиар агенции, защото имаме младежки организации, те на доброволен принцип го правят.\nСима Владимирова: Те го правят на доброволни начала. Наистина може да използват и младежките организации, но плащат и на фирми. И най-смешното е, че всички партии твърдят, че техните младежки организации са най-добре организирани, имат най-голям потенциал, най-концентрирано могат да въздействат включително и по този начин в интернет форумите. Но аз се натъкнах и на обратната информация, че ползват и професионални услуги. Като самите партии задават темата от централата. Темата, която е важна за деня, за седмицата, за кандидата, за съответния кандидат дали това сега ще бъдат хората, които ще са кандидати за президент, за кмет, какви качества има и съответно и за противника вероятно черен пиар. Аз така си представям.\nВодеща: Но проблемът наистина, Еми, просто искам да те върна в тази тема, защото ми се струва, че това е много тъжно, че ние задръстваме разговора именно с тази отрицателна емоция вместо да извлечем максималното от този пряк канал, който дава интернет. Така ли се получава?\nЕмилия Милчева: Така се получава и за съжаление уроците на прехода не се оказаха… не знам защо, но никой не научи уроците на прехода. Всички негативни кампании през този преход не знам да са свършили особена работа. И това, хейтърството сега, което партиите започват да преоткриват като начин да правят бизнес или политика, ще се зачудя кое от двете, няма значение…\nВодеща: Определено правят и двете заедно.\nЕмилия Милчева: Да. Това като някогашните опашки, където… но там имаше нещо друго. Помните, че на времето на опашките се пускаха слуховете. Понеже нямаше интернет примерно Костов е циганин или нещо такова. Но там се намираше един човек, който е лидер на мнение. Той заставаше в квартала на опашката от съответната партия, мисля, че всички се сещаме коя и обясняваше и пускаше такива неща.\nВодеща: Е аз ще те върна още по-далеч. По времето на възраждането, когато на мегдана примерно или на седенките са текли всички слухове. Интернет са седенки в социалната мрежа.\nЕмилия Милчева: Точно така. Но това са неща, които са били казани от лидери на мнение все пак. Човекът, който го казва всички останали го познават. Можеш да му се довериш, той е някакъв фактор, неформален лидер.\nСима Владимирова: Форумците те също се познават по между си и даже си казват – ти защо беше изчезнал, ти къде се губиш, я кажи. Те също се познават. Аз не изключвам дори възможността една пиар агенция или рекламна агенция да работи едновременно за две партии и да осигурява две различни гледни точки по една и съща тема.\nВодеща: Защото проблемът с никовете… аз това, разбира се, в кръга на шегата, но няма да се учудя ако започнат някои хора да въведат нова професия стари форумци истински, реални със стари никове, което да започнат да ги продават, да ги дават под наем.\nЕмилия Милчева: Това е много хитро. Някой ще ти плагиатства идеята, сигурна съм.\nВодеща: Защото аз знам от старите форуми като бг мама да кажем, там всеки новопоявил се е подлаган на много голяма проверка и го гледат с много голяма подозрителност именно заради това. По една дума от вас за финал.\nСима Владимирова: Ами аз се надявам партиите все пак да използват някакви по-легитимни методи макар че през всичките години на преход се е оказвало, че те са неизчерпаеми източници на различни трикове. Така че не бих се учудила ако има и нови трикове, които използват.\nВодеща: Еми, ти.\nЕмилия Милчева: Нека помнят, че негативният пиар се връща.\nВодеща: Добре. Благодаря ви много за този разговор.\nОще по темата: 500 лв. заплата за партийна пропаганда в онлайн форуми, в. 168 часа | 22.07.2011\nThis entry was written by PRnew.info Team and posted on July 24, 2011 at 12:42 pm and filed under PR&Media News. Bookmark the permalink. Follow any comments here with the RSS feed for this post.


БАБХ: Констатираме по-малко нарушения в търговските обекти през летния сезон — Agrozona.bg\nБАБХ: Констатираме по-малко нарушения в търговските обекти през летния сезон\nЕкип на Агрозона ПУБЛИКУВАНО НА 29.06.2016 10:55\nНамаляват нарушенията в заведенията и търговските обекти през летния сезон. Това каза Райна Иванова, експерт от Дирекция „Контрол на храните“ в БАБХ. Според нея извънредните проверки, които ще продължат до 9-ти септември, имат ефект. До този момент не са констатирани фрапиращи нарушения, а проверки се правят във всички обекти в странаta. Регистрират се и подлежат на строг контрол и временните подвижни обекти по плажовете. Преди да бъде регистриран всеки обект се проверява дали отговаря на хигиенните изисквания и се издава временно удостоверение за регистрация. На плажовете се проверява дали тези подвижни обекти имат такова удостоверение.\n„Бих препоръчала на потребителите да не пазаруват от случайни продавачи, да не пазаруват от казани, в които има варена царевица. За тази цел има специално изработени колички, които отговарят на хигиенните изисквания и които са регистрирани“, каза още Райна Иванова пред Фокус. Тя допълни, че всички обекти и заведения се проверяват за годност на храните, начин на съхранение, етикети, технологичното оборудване и хигиената, дали са обявени алергените в храните. Извършват се проверки преди и по време на организирани детски лагери.\nРасте вносът на цитрусови плодове у нас


Oct 11, 2021 Няма коментари by teen reporter\nСъвременните външни SSD устройства са предпочитани нe само за бекъп и пренос на данни, а и по време на гейминг. Пример в това отношение е външният диск на тайванския производител ADATA – SE770G, който се отличава със своите здрав дизайн и впечатляващи RGB светлини. В редакцията получихме една бройка от модела, която успяхме да тестваме и да се уверим от първа ръка в предимствата му.\nТози външен диск на ADATA има правоъгълна форма и заоблени ъгли. Горната му страна е с блестящо черен цвят, а долната – направена от сребърен метал и оребрена с прорези, разсейващи топлината. Най-впечатляващо в неговия дизайн е RGB осветлението с ефект на куб. Добрата новина е, че светлините не са много ярки и не отвличат вниманието на геймърите от игрите. За по-претенциозните играчи съществува възможността да си направят персонални настройки на осветлението през сайта на ADATA.\nЩастие у дома с Philips 272E1GAJ – става и за учене, и за игри AOC разширява своята гейминг екосистема Класическа рецепта без недостатъци – AOC 24G2U Logitech G показа своя най-лек и достъпен безжичен хедсет за игри с мисъл за екологията AGON by AOC разширява линията от геймърски модели за професионалисти Хотел за геймъри отвори врати в Амстердам #YouthEmpowered развива с подкаст личностните и професионалните умения на младежите Четенето е сред предпочитаните развлечения на българите “Изкуството на драматичното писане“ от Лайош Егри излезе и на български език СОНИК СТАРТ сбъдва мечти със спортна инициатива Конкурсът “Сайт на годината” прави карта на българския уеб бранш Как да изберем онлайн перфектния персонализиран подарък за любим човек? Съвети за родители: Как естественото любопитство на децата да се превърне в любов към ученето\nNo Responses to “ADATA SE770G – достъпен SSD диск за гейминг и бекъп на важна информация (Ревю)”


Рома срещу Фиорентина - прогноза за мача / 07.02.2017\nРома се изправят срещу Фиорентина с цел завръщането си на втората позиция\nРома се представят силно от началото на сезона, като не случайно са и в челната тройка на класирането, даваща право на участие в Шампионска лига. Изненадваща обаче бе тяхната загуба от Сампдория в последния кръг, което позволи на Наполи да ги изпревари. Сега обаче Римските вълци имат възможността да поправят тази грешка, като този пък на помощ идва и домакинството. У дома играчите Лучано Спалети нямат грешна стъпка, като вече са в серия от цели 13 последователни успеха в Серия А. Любопитно е обаче, че една от малкото загуби на Рома през сезона дойде именно в среща с Фиорентина, което със сигурност ще задейства лампичката им за повишено внимание.\nФиорентина винаги са били неудобен съперник за всеки, като това важи особено в последните седмици, в които тимът показва възход в играта си. Те вече пет шампионатни срещи не са усещали вкуса на загубата, а и освен това, спечелиха последните си две гостувания. Виолетовите няма да могат да разчитат на контузения си голмайстор Никола Калинич, но пък за Рома отново ще липсва Мохамед Салах, а също така и Диего Пероти, който е с травма.\n0 коментари за “Рома се изправят срещу Фиорентина с цел завръщането си на втората позиция”


Алекс Симеонов: Мачът не беше лесен - Баскетбол - Sportal.bg\nАлекс Симеонов: Мачът не беше лесен\n27 октомври 2015 | 19:57\nЕдин от лидерите на Левски 2014 Алекс Симеонов заяви след победата на тима в Балканската лига, че успехът е дошъл най-вече благодарение на отборната игра, която българите са демонстрирали в днешния двубой.\n„Не беше лесен мач, но ние се бяхме подготвили добре за тях. Успяхме да спрем най-добрия им стрелец и благодарение на това успяхме да победим днес. Днес отново не съм доволен от себе си, защото винаги можем да играем по-добре. След загубата от Черно море си поговорихме много в съблекалнята и днес излязохме катое дно цяло и се представихме добре”, коментира пред БНТ Симеонов.\nНиколай Господинов: Днес играхме добре\nрепортер - отдел "Спорт" Прочетена 334


Свят | Хиляди хора излязоха по улиците в САЩ срещу полицейското насилие и расизъм - Dnevnik.bg\n20:25, 14 дек 14 , 4848\nХиляди хора се включиха тази събота в протестни шествия срещу полицейското насилие в много американски градове.\nСамо в Ню Йорк над 30 000 души излязоха на улиците срещу полицейското насилие и расизъм. "Не искам големи реформи, а малки промени. Властите да гледат на всички граждани като на свои", посочва един от демонстрантите Уолтър Нюсъм, цитиран от БиТиВи.\nДемонстрантите настояват и за създаването на независима прокуратура, която да разследва използването на прекомерна сила от полицията.\nДемонстрации имаше в други големи градове. Хората скандират "Ръцете горе, не стреляй", "Животите на чернокожите имат стойност", както и последните думи на Гарднър: "Не мога да дишам".\n"Какво море от хора", каза Лесли Макспадън, майката на 18-годишния Майкъл Браун, убит през август от полицай във Фъргюсън, Мисури. "Ако законодателите не видят това и не променят нещо, тогава просто не знам какво да правим. Благодаря ви, че ме подкрепяте", каза тя, обръщайки се към участниците в протеста.\nНа митинга говори и Ал Шарптън, известен правозащитник, както и членове на семейството на Ерик Гарнър, починал при арест в Ню Йорк през юли, когато полицаят използвал хватка за задушаване, както и на Тамир Райс, 12-годишното момче, застреляно в парк в Охайо, докато си играело с пистолет играчка.\nВъв Вашингтон майката на Ерик Гарнър Гуен Кар нарече вчерашните демонстрации исторически и изтъкна, че в тях са участвали "и черни, и бели, всички раси, всички религии". "Трябва винаги да бъдем така единни", подчерта тя. Протестни акции имаше във Фъргюсън и други американски градове.\nГолямо шествие бе организирано в Ню Йорк, където демонстрантите минаха по Пето авеню. Сред тях имаше близки на хора, убити от полицията на Ню Йорк преди десетилетия, като 54-годишната Дона Картър, чернокожа, чийто син тийнейджър е бил застрелян от полицията през 90-те години на миналия век, докато носел пистолет играчка. Няколко души бяха задържани там при опит да се парализира уличното движение.\nВ демонстрациите в Бостън участваха около 2 000 души. Те се събраха пред сградата на законодателното събрание на щата Масачузетс, а после минаха по централните улици на града, скандирайки "Няма справедливост, няма мир" и носейки плакати с надписа "Животът на чернокожите също е важен".\nФотогалерия: Съвременните последователи на Ку-клус-клан\npetergriffin 20:34, 14 дек 14 / Неутрално\nДо коментар [#2] от "In my world": Кви левичари бе, ти бил ли си в щатите.Не виждам кво общо има тва с леви и...\nevroatlantik 20:44, 14 дек 14 / Неутрално\nСлед толкова цветни революции, пролети и преврати, които Америка организира в редица страни за да наложи "демо...\n20:28, 14 дек 14\nРейтинг: 729 20:29, 14 дек 14 Неутрално\nтези левичари са много голям проблем\nРейтинг: 489 20:34, 14 дек 14 Неутрално\nКви левичари бе, ти бил ли си в щатите.Не виждам кво общо има тва с леви и десни, ако видиш американските ченгета, особено тези във Вашингтон, където бях две лета, ше ти кажа, че нашите са като дечица сравнение с тях.\nПърво бият, после питат.Полицейски своеволия има и те не са само срещу черни и латиноси.Държат народа изкъсо и гледат да се спазва договорката "ние ви уреждаме евтин петрол и стоки, вие ни оставяте да си правим квото искаме навън и слушкате"\nРейтинг: 1269 20:34, 14 дек 14 Весело\n20:36, 14 дек 14\nРейтинг: 804 20:37, 14 дек 14 Неутрално\nАко се вгледате в протестиращите в САЩ, много о тях биха станали верни изборатели на...ДПС...\nРейтинг: 1888 20:38, 14 дек 14 Неутрално\nЯ дайте и малко фотоси та да видим дали са негатив или позитив\nРейтинг: 220 20:44, 14 дек 14 Неутрално\nСлед толкова цветни революции, пролети и преврати, които Америка организира в редица страни за да наложи "демократични ценности", накрая ще ги сполети същото. Каква ирония на съдбата.\nРейтинг: 437 20:46, 14 дек 14 Неутрално\n20:47, 14 дек 14\nРейтинг: 578 20:48, 14 дек 14 Неутрално\nАмерикански модел - от 24г., го "пресоваме" за нашите мащаби и условия ...\nДоказано цикличен, безбожно скъп и потресаващо непродуктивен...\nРейтинг: 437 20:50, 14 дек 14 Неутрално\nРейтинг: 437 20:53, 14 дек 14 Неутрално\nТия продължават да бият негрите...\nРейтинг: 762 20:54, 14 дек 14 Неутрално\nТака като гледам хиляди хора протестират затова ,че някакъв гангстер като Браун , който е бил близо 2 метра висок е бил гръмнат след като е обрал магазин и после е тръгнал да напада полицай.Е, голям повод за възмущение, няма що.\nРейтинг: 437 20:57, 14 дек 14 Весело\n[quote#13:"mahjongg"]Тия продължават да бият негрите... [/quote]\nс дум-дум патрони...........\n20:57, 14 дек 14\nРейтинг: 597 20:57, 14 дек 14 Весело\nОбамович, немедлено подай оставка. Стига си го местил от крачол в крачол.\nРейтинг: 1609 20:57, 14 дек 14 Неутрално\nРейтинг: 458 20:59, 14 дек 14 Разстроено\nТочно така уууу долу полицията.Но ако чернокож полицай убие бял престъпник няма и да се чуе както и чернокож убие чернокож.Абсурдно е за съжаление как биологична или малцинствена особеност се използва за извличане на дивиденти дори при явно нарушение на закона.Гнусна работа!\n21:00, 14 дек 14\nРейтинг: 437 21:02, 14 дек 14 Неутрално\n21:02, 14 дек 14\n21:06, 14 дек 14\nРейтинг: 556 21:08, 14 дек 14 Неутрално\nДо коментар [#9] от "Scharfrichter":\nХора с табели вървят по мост, покрай полиция минават внимателно с вдигнати ръце, от коли ги снимат ги със смартфони. Това ли е революцията? И по-енергични протестиращи сме виждали...\nРейтинг: 381 21:09, 14 дек 14 Неутрално\nРасистите американофили във форума пак се дразнят, когато черно на бяло се вижда, че в прехвалената им Америка няма демокрация и никога не е имало.\nРейтинг: 458 21:09, 14 дек 14 Неутрално\nДокъде я докарахме протести в защита на престъпник.От абсурдно по-абсурдно.\nРейтинг: 2041 21:11, 14 дек 14 Неутрално\nРейтинг: 1976 21:11, 14 дек 14 Любопитно\n[quote#11:"dimko"]Американски модел - от 24г., го "пресоваме" за нашите мащаби и условия ...\nДоказано цикличен, безбожно скъп и потресаващо непродуктивен... [/quote]\nАбсолютни никакъв американски модел не пресоваме. Това у нас е на светлинни години от това в Щатите или в която и да е друга западна страна.\nАмериканския модел бил непродуктивен !!! Само дето създаде най-мощната държава в света 70-80 % от научно-техническото развитие и т. н. Останалите 20 % се правят в останалите западни държави които не се отличават много много от американския модел.\nАбе как може възрастни хора да плещят такива глупости бе !?\n[quote#26:"Толерантен"]Расистите американофили във форума пак се дразнят, когато черно на бяло се вижда, че в прехвалената им Америка няма демокрация и никога не е имало.[/quote]\nТочно така. Демокрация има само в Расия.\nРейтинг: 2058 21:12, 14 дек 14 Неутрално\nНе са левичари. Полицаите в САЩ наистина могат да бъдат кретени и да използват прекомерна сила, а законът винаги ги защитава. Не случайно едно неофициално име за полицай в САЩ е свиня (pig), и използването на това понятие няма нищо общо с никакви малцинства.\nА американската демокрация е градивна. Подобрява се именно с гражданската инициатива. Не пада от небето.\nРейтинг: 1976 21:12, 14 дек 14 Неутрално\nТи какъв модел ни предлагаш ! Съветския ли ! Еми той не е цикличен наистина - води само надолу и надолу.\nРейтинг: 1976 21:13, 14 дек 14 Неутрално\nВ известен смисъл наистина го "пресовате" американския модел. За да го вкарате във вашия посткомунистически и постъветски калъп.\nРейтинг: 435 21:13, 14 дек 14 Неутрално\nПрочети повече история, когато тези които няма какво да губят, станат много повече, революция може и да има, все ще се намери водач!\nРейтинг: 2058 21:14, 14 дек 14 Неутрално\nДо коментар [#26] от "Толерантен":\nИ как няма демокрация като има шествия? В Русия може ли да има шествие, освен в подкрепа на Путин или на нашистите? Айде да си гледате кочината, че вече съвсем почна да затъва.\nРейтинг: 804 21:15, 14 дек 14 Неутрално\nНяма значение дали са черни, бели, жъпти или виолетови.. Там където събереш безнаказаност с наглост се стига до шроблеми.. и заплаха за обществото.\nРейтинг: 1976 21:16, 14 дек 14 Любопитно\n[quote#22:"Scharfrichter"]ще има. [/quote]\nЩе имал, ще има когато цъфнат налъмите\nИнтересно ми е - от времето на Маркс не се ли уморихте да чакате Годо ?!\nРейтинг: 548 21:17, 14 дек 14 Неутрално\nтака е в демократична българия след 45 години милиционерски терор последваха 25 крадене и мирно седене вкъщи с носталгия по бай тошо малоумника\nРейтинг: 1976 21:17, 14 дек 14 Весело\n[quote#30:"Европеец"]Точно така. Демокрация има само в Расия. [/quote]\n21:19, 14 дек 14\nРейтинг: 1976 21:20, 14 дек 14 Неутрално\n[quote#34:"capricorn2014"]Прочети повече история, когато тези които няма какво да губят, станат много повече, революция може и да има, все ще се намери водач! [/quote]\nАми чети ти. Точно защото съм чел доста повече история от тев знам, че няма случай на революция в демократична държава - просто не е необходимо.\nРеволючциите се случват само в авторитарни и тоталитарни режими.\nКазах ви - напънете се да мислите. Сигурен съм, че дори и вие го можете\nРейтинг: 556 21:22, 14 дек 14 Неутрално\nДо коментар [#40] от "Scharfrichter":\nАбе аз съм виждал как стоят черни, в черен квартал, мирно пред двама пеши полицаи в Щатите, и само ми се увеличи уважението към омразния буржоазен САЩ.\n21:28, 14 дек 14\nРейтинг: 437 21:28, 14 дек 14 Неутрално\nЗа какво са им на Министерството на вътрешната безопасност на САЩ 450 милиона експанзивни патрони тогава.?\nРейтинг: 559 21:30, 14 дек 14 Неутрално\n"Масовите протести в САЩ започнаха след съдебно решение да не бъдат повдигани обвинения на полицая във Фъргюсън, стрелял по невъоръжения тийнейджър." - Полицаят да се награди за точния мерник.\nРейтинг: 545 21:31, 14 дек 14 Неутрално\nСъдейки по коментарите - много далеч са някои хора от така леляния Запад. Ментално поне.\nКриворазбрани пишман "американо - защитници", неразбиращи, че начина им на мислене подхожда повече като за далечния Изток.\nДори не разбират, че ако, това което тези "защитници на велика Америка" са го написали тук като коментар - го изрекат на глас във Ню Йорк - ще получат няколко годинки пандиз...\n21:33, 14 дек 14\n21:36, 14 дек 14\nРейтинг: 1704 21:39, 14 дек 14 Любопитно\nАман от левичарски дивотии! Не мога да не призная на американците това, че знаят как да се отнасят към отрепките, без значение бели или черни. ЕС трябва да взема пример, че от толкова толерастия и права на всякаква паплач, като нищо ще се самоунищожи.\nРейтинг: 559 21:41, 14 дек 14 Неутрално\nДо коментар [#48] от "Scharfrichter":\nСигурно Юсуф като набара ракетите ще ги пусне само срещу янки, мда, да.\nРейтинг: 450 21:41, 14 дек 14 Неутрално\nпротестите са на едно малцинство,дето са аналог на нашите роми.........също толкова мързеливи,крадливи и на социaлни помощи.Kатo ги хванат да безчинстват,и започват едни протести за правата.......\nРейтинг: 923 21:42, 14 дек 14 Разстроено\nДобър вечер, влизам в тази статия да кажа само #Оставка!\nНа полицая де... Какво си е позволявал?\nРейтинг: 1704 21:45, 14 дек 14 Неутрално\nНа полицая де... Какво си е позволявал? [/quote]\nАм... да си върши работата и да попречи на разни отрепки да крадат и безчинстват...\nДе и в България да имахме такива полицаи, ала не би...\n21:49, 14 дек 14\nРейтинг: 370 21:50, 14 дек 14 Весело\nТова американски Майдан ли е? Хайде сега Лавров да ходи да раздава бисквитки на протестиращите!\nРейтинг: 805 21:52, 14 дек 14 Неутрално\nЕ, ма те по малко бе.\nРейтинг: 437 21:55, 14 дек 14 Неутрално\nДо коментар [#50] от "power_decided":\nГоворя за тези 450 милиона патрони, които DHS планира да употреби.Там 80-90% от населението има оръжие. Представи си какво става, ако тази тълпа започне да се бунтува Това не е тълпа. Това е армия. А какво може да се бори с нея - Само друга армия. И така, двете армии се запасяват с оръжия и боеприпаси. Всичко е точно. Правителствената армия също така е приготвила над 130 концлагера по нацистки образец на територията на щатите и се е запасила с милиони пластмасови ковчези събираци по 4 трупа. Та така. Прекрачваме вече в Божието царство.\nРейтинг: 370 21:57, 14 дек 14 Разстроено\n[quote#35:"deutschwagen"]И как няма демокрация като има шествия?[/quote]\nВ САЩ има дирижирана "демокрация", нарича се двупартийна партокрация! Ако не са тия, ще са ония! А едрият капитал спонсорира и двете партии, в резултат законите се коват за ползу концерните и лобита на различни индустрии!\nТам без да си милионер кмет на село с десет къщи няма как да станеш!\nРейтинг: 2303 22:08, 14 дек 14 Неутрално\nДо коментар [#58] от "takovanka":\nИ каква е разликата, когато партиите са повече от 2 ? - Никаква. само повече проблеми.\nРейтинг: 437 22:09, 14 дек 14 Неутрално\nАко това се беше случило в Москва щеше да има да слушаме как ЦРУ било организирало всичко. Представете си колко абсурдно би звучало някой да обвини руските тайни служби за протестите в САЩ, другари. Точно така изглеждате всички вие под статиите за Русия като започнете с бръщолевенията си за понички, НПО-та и ЦРУ-та.\nРейтинг: 373 22:10, 14 дек 14 Неутрално\nРейтинг: 4199 22:14, 14 дек 14 Неутрално\nДо коментар [#12] от "Scharfrichter":\nРейтинг: 1721 22:19, 14 дек 14 Неутрално\nНаправо ме стъписа този коментар - ти сериозно ли ги пишеш тези неща!\nРейтинг: 458 22:24, 14 дек 14 Весело\nА как се нарича нашата демокрация в която имаш 30 партии и лице Х за 25 години минава през всичките партии и все е на власт.Дай дефиниция ако обичаш.\nРейтинг: 4263 22:39, 14 дек 14 Неутрално\nНа митинга говори и Ал Шарптън\nДа се чете Нюйоркският Волен Сидеров\nРейтинг: 1969 23:09, 14 дек 14 Неутрално\n[quote#30:"Европеец"]Точно така. Демокрация има само в Расия.[/quote]\nАмииии...Така излиза май\nНе,че Русия е дръпнала напред в демократично отношение,ама ,т.нар. ''Западен'' свят ,начело със САПиндос ДРЪПНА ДОСТА СЕРИОЗНО НАЗАД след началото на ...''войната с тероризма'' ....Иззеха ни гражданските права едно,по едно...И ето ни днес ...Тук...Свят по Оруел....Фикция??? ...НЕ ...РЕАЛНОСТ!!!\nНе го ли усещате ??? ....А така...Честито !!!\nРейтинг: 1969 23:15, 14 дек 14 Весело\n[quote#60:"oos19355380"]Ако това се беше случило в Москва щеше да има да слушаме как ЦРУ било организирало всичко. [/quote]\nАми може би щото.....Обикновенно е 100% ВЯРНО ....Нaвсякъде....От Украйна,през Чили, ,Гранада,Венецуела,заливът Кочинос/Куба/ ,Никарагуа/аферата ''Оръжие-пари-контри''/...Pretty much...Anywhere ...You name it\nРейтинг: 437 23:28, 14 дек 14 Неутрално\nРазбира се, все държави, в които хората живеят презадоволени и в пълно безгрижие, само завистливците от ЦРУ ходят и им развалят рахатлъка, осигурен от даровитите им управници.\nДобре че са умниците като теб да ни ги обяснят тези неща.\nРейтинг: 645 23:32, 14 дек 14 Неутрално\nВ полицейската държава САЩ започнаха да протестират срещу полицията. Каква изненада!\nРейтинг: 1969 23:34, 14 дек 14 Любопитно\n[quote#16:"Нефертити"]Като се заговори за стойността на живота на чернокожите, не се сешам за нещо стойностно и полезно за обществото, направено от чернокож...[/quote]\nМммдаммм.... Следващата крачка е да ги обявиш за ''низша раса'' или пък ДАЖЕ ''не-хора'' ....Въпросът е: ''КАК ОЩЕ СИ НА СВОБОДА ,КАТО ОТЯВЛЕНА национал-социалистка''/НАЦИ/?\nНапример в Германия днес за това се лежи 4/словом-четири/ годинки ...''на сянка''\n23:37, 14 дек 14\nРейтинг: 559 23:39, 14 дек 14 Неутрално\nДо коментар [#57] от "Scharfrichter":\nАко някъде се появи въоръжена група, правителството ще я смаже за норматив. Властта там е много твърда. Не 200, не 2000 ами и 200 000 афроамериканци да се вдигнат нищо няма да направят.\nРейтинг: 434 23:42, 14 дек 14 Неутрално\nДобре де,няколко хиляди протестира+и какво е за близо 200 милионното население.Когато протестиращите станат над 15 милиона може да говорим за проблем в страната а това са може би диларите на дрога и крадците а някоя и друга отрепка зависима от тях.Имам познати в САЩ но още не са ми се оплакали от полицейско насилие над невинни хора или нещо подобно но са ми казали че пазителите на закона карат гражданите да спазват законите и налагат глобите или при неподчинение откарват в полицейския участък и при краен случай употребяват оръжие и то не без да имат основание.Така че както има застреляни полицай така следва и да има и от другата страна след като не изпълняват нарежданията защото точно те са направили полицаите да прибръзват за своята защита и сигурност а не от своеволие или несъобразителност.Инстинкта за самосъхранение е по голям от всичко друго и съм сигурен че всеки един от ВАС го е изпитвал поне веднъж в живота си.\nРейтинг: 1969 23:44, 14 дек 14 Весело\n[quote#68:"oos19355380"]Разбира се, все държави, в които хората живеят презадоволени и в пълно безгрижие, само завистливците от ЦРУ ходят и им развалят рахатлъка, осигурен от даровитите им управници. [/quote]\nАми що тогава ЦРУ не се месят с разни там ''операцийки'' в Саудитска Арабия,или Катар,например??? Да не би там да си имат излишък от демокрация...И ''не тряб'а нужда'' от ''демократична'' намеса на ЦРУ ?\n...Сауди Арейбия-СТОЖЕР на демократичните ценности !\nРейтинг: 437 23:48, 14 дек 14 Неутрално\n[quote#71:"onemanband"]Ами ,ДА...Добре ,че сме ние...Да ви завръщаме от време на време... С виртуален остен ...Така както се завръщат говеда[/quote]\nЛичи си, че си на ти с професионалните методи и жаргон, използвани в говедарството. Потвърждаваш определени съмнения, които отдавна имах за теб. Надявам се интернет покритието да е добро по поляните, по които оперираш, че да може още дълго да ни отваряш очите за тайните заговори и несправедливости по света.\nРейтинг: 1969 23:57, 14 дек 14 Весело\n[quote#75:"oos19355380"]Личи си, че си на ти с професионалните методи и жаргон, използвани в говедарството. [/quote]\nОк...Иначе казано ...съм каубой....Нямам нищо против такова определение....А пък ако ти си ''завръщан'' ,па и виртуално от ''каубой'' ...Тогава КАКВО излиза,че си???\n[quote#75:"oos19355380"]че да може още дълго да ни отваряш очите за тайните заговори и несправедливости по света.[/quote]\nЯвно ти , драги ...имаш нуждичка да ти се поотворят очичките\nКакто и да е ....Жив и здрав!!!\nРейтинг: 3130 00:35, 15 дек 14 Неутрално\n[quote#31:"deutschwagen"]Не случайно едно неофициално име за полицай в САЩ е свиня (pig), и използването на това понятие няма нищо общо с никакви малцинства. [/quote]\nЗа пръв път го чувам, макар да живея повече от три петилетки в САЩ. Предполагам, че гангстерите го употребяват, но като нямам допир с тях си оставам неинформиран.\nМежду другото, замислете се с всичка сила над този факт- защо само негрите се оплакват от дискриминация? Само те ли са малцинство? А имате ли идея как мексиканците мразят черните? Знаете ли какво означава черен да попадне в затвора в Ню Мексико сред мексиканци? Защо не се оплакват индийци, индианци, мексиканци, араби, бангладешци, патагонци, австралийски аборигени и каквито ви дойде на ума? Няма. Затова и протестите на черните никой не ги взема на сериозно. Защото протестират заради измислени проблеми. Просто по този начин изнудват политиците за повече помощи за масата и за повече пари под масата на водачите им. Черните като се научат да не се съпротивляват при арест и да изпълняват полицейско разпореждане, няма да имат никакъв проблем с полицията. Никога.\nРейтинг: 4263 00:58, 15 дек 14 Неутрално\nИ такива като Ал Шарптън да живеят като милионери и да раздухват расова нетърпимост.\nПолицейския профсъюз се разграничи пък от кмета на НюЙорк де Бласио заради глупавите му изказвания и участието му в шествията .\nРейтинг: 927 02:10, 15 дек 14 Неутрално\nДо коментар [#26] от "Толерантен": Аз не съм съгласен само с част от коментара ти. В Америка е имало демокрация по времена, когато такава е била напълно непозната в други държави по света. С течение на времето обаче другаде и особено в Европа се е развила демокрация, която макар и да не е безгрешна, е далече по-истинска от американската. За да не съм голословен ще обясня защо мисля така.\nОт както е създадена тази демокрация, в нея има само две партии, които в много аспекти на политиката си въобще не се различават една от друга. Всички досегашни опити да се утвърди друга партия са завършвали с мръсни медийни кампании срещу новите конкуренти, довеждащи до изчезването им. Американците са един народ, който е невероятно манипулиран от управниците си и едва ли е състояние да разбере как функционират демокрации другаде. Избирателните списъци са непълни и неточни защото няма задължителна регистрация и още по-зле - при регистрация не е задължително да се представи документ за гражданство, т.е. не се иска доказателство за правото на регистриращия се да гласува. Много от избирателните секции не са идентични с административните единици и са поделени между двете партии така, че от десетилетия в тях са избирани само демократи или само републиканци. Друг избор няма, ако ще да правиш челни стойки. Нещо да напомня за недалечното минало на България?Резултатът е, че при избори рядко гласуват повече от една трета от регистрираните избиратели, останалите не се знаят колко са. Вече от десетилетия дори на ниски политически длъжности на щатско ниво, да не говорим за федерално, се избират само милионери. Главното условие за кандидатура е състоянието. В предизборни кампании открито се обявява колко пари има на разположение всеки кандидат, негови и предоставени от други. Такава политическо устройство е описано още преди векове от Платон и Аристотел като олигархия, господство на богатите. Наричат го също много по-цинично плутокрация. Всичко това е довело от една страна до незаинтересованост на гражданите към развитието на демокрацията им от една страна и до образуването на политически династии от другата. Няма европейска демокрация с толкова много синчета и дъщерички, които се "избират" на запазени от татко и мама постове. Особено ясно видимо беше това в администрацията на Буш-син, самият той ..., ясно нали!\nРейтинг: 927 02:15, 15 дек 14 Неутрално\n[quote#73:"ahorra"]Добре де,няколко хиляди протестира+и какво е за близо 200 милионното население.[/quote]\nКъде това? В САЩ ли? Населението на тази държава е официално 319 милиона души.\nРейтинг: 3130 03:33, 15 дек 14 Неутрално\n[quote#78:"klimentm"]И такива като Ал Шарптън да живеят като милионери и да раздухват расова нетърпимост. [/quote]\nТе точно от това правят пари. В момента, в който се реши, че расов проблем няма, т.нар. водачи за граждански права загубват своето значение и стават никакви. Расовата дискриминация е една мина, която все още носи дивиденти. Масата, която си има вече правата, продължава да копае за привилегии. и тъй като си има и привилегии, копае за още повече привилегии. Водачите са като цигански тартори, правят пачки.\nРейтинг: 599 07:21, 15 дек 14 Любопитно\n''...Ами латиносите,... Според последните демографски прогнози след 20 години белите...''\nЯ да те питам аз нещо:\n1. Глория Естефан, Хосе Фелисиано, Анди Гарсия примерно ''латиноси'' ли са?\n2. Горните черни, червени или жълти са?\nРейтинг: 1280 09:39, 15 дек 14 Неутрално\nБрутални демократични ценности,по американски.\nРейтинг: 441 10:09, 15 дек 14 Неутрално\nМного странно, всички големи "демократи" във форума са такива откровенни расисти, личи си че демокрацията я познават само от американските филми. Ако си позволите да кажете и едно изречение от това което сте писали тук, ви чака затвор или най-малко пълна изолация от колеги, съседи и т.н. Никога не съм разбирала на какво се основава това самочувствие на българите - живеят в наи-изостаналата и корумпирана държава в Европа с политици които напълно им подхождат, но се смятат за по-умни от всички и раздават мнения кои има право да живее и кой не.\nРейтинг: 2303 12:35, 15 дек 14 Неутрално\n[quote#79:"херувим"]Главното условие за кандидатура е състоянието. В предизборни кампании открито се обявява колко пари има на разположение всеки кандидат, негови и предоставени от други. [/quote]\nМатериалното състояние на кандидатите се обявява и е следено, за да има прозрачност. Да не могат избраните кандидати да използуват властта за лично обогатвване.


Социално предприемачество - School of Politics\nSchool of Politics > Новини > Новини > Социално предприемачество\nЕдин от акцентите в Националната програма “Управленски управление” днес беше социалното предприемачество. Â Специален гост в Националната програма “Управленски умения” беше Янина Танева – основател на „Фабрика за идеи”. Организацията функционира от 2011 година и основният й фокус на дейност е включване на младите хора в процесите на взимане на решения, социално предприемачество, гражданско образование и др. Янина Танева сподели работата си в сферата на доброволчеството и подкрепата на местни общности.\nПо-рано през деня в програмата имаше лекция, посветена на бюджет и финанси на общините, както и лекция за усвояването на еврофондове на местно ниво. Следобед участниците имаха модул, посветен на работата с медии и радио участието.


Резервните активи на централната банка са вече над 15 млрд. евро, съобщават от пресслужбата на БНБ. Те са се увеличили с 0.6% само за месец, след като успешно е реализирана продажба на нова емисия облигации с 5-годишен падеж за 950 млн.евро.\nОбичайното ниво на резервите по време на валутния борд е около 13 милиарда евро. Валутните депозити на банката в други банки извън страната са се увеличили с 374 милиона евро през август.\nПлащанията, които имаме да извършим през следващите 12 месеца са 1.23 млрд. евро, а лихвите по кредити – 301 млн.евро. Повечето са за покриване на настъпили падежи по външния ни дълг. Въпреки това след плащанията нивата на резервите на БНБ ще останат близки до рекордните.


Какво е Фън Шуй и как да подредим дома си според него?\nФън Шуй е древно изкуство за внасяне на хармония и позитивна енергия в дома. Вярва се, че ако подредите жилището си според правилата му, ще създадете по-здравословна среда на живот. Вижте как.\nФън Шуй, буквално преведено от китайски “вятър и вода”, е древно изкуство за внасяне на хармония и позитивна енергия в дома. Вярва се, че ако подредите жилището си според правилата му, ще създадете по-здравословна и жизнена среда на живот. Причините, заради които да приложите учението в дома си, са безброй - по-добър сън, по-рядко боледуване, лесно разрешаване на проблемите, както и повече късмет.\nЩе ви запознаем с няколко лесни начина, които да ви помогнат да приветствате добрата енергия дори в малките помещения. Фън Шуй може да звучи като сложна философия, но всъщност има много начини да прилагате благоприятното му влияние без да се вманиачавате в детайлите твърде много.\nАнтрето е първото нещо, което виждате вие или гостите ви, когато влезете в жилището. Наричат го “входът на положителната енергия Чи”, защото вярват, че от там тя се разпростира из останалите стаи. Стремете се то винаги да изглежда просторно, светло и приветливо. Почистете го добре, а за повече свежест можете да добавите лампи, постелки или закачалка. Цялостното внушение на стаята трябва да е “Добре сте дошли!”.\nПреместването е един от най-добрите моменти да наблегнете на домашната сигурност. Ако вече имате подобна система или сте обвързани с договор, не забравяйте да се обадите на вашия доставчик или да актуализирате информацията си онлайн. Умните или домашни системи за сигурност са чудесна опция за наематели и собственици на жилища, които искат повече гъвкавост, така че отделете време за пазаруване, ако избирате първата си система за домашна сигурност.\nДвижение на добрата енергия\nМалко разпространен факт е, че котките и кучетата също са добър знак за присъствието на Фън Шуй в един дом. Разхождайки се от стая в стая, те разнасят положителната енергия като не ѝ позволяват тя да се застоява в едно помещение. Отглеждането на растения също носи хармония и баланс в пространството, особено ярките и красиви цветове на мушкатото или орхидеята.\nХолът и кухнята на едно жилище са местата, на които най-често се събира цялото семейство заедно. За да бъдат щастливи и успешни членовете му, Фън Шуй предлага няколко правила и принципи. В кухнята най-важният елемент е печката, която символизира огъня. Когато готвите на нея, трябва да имате изглед към цялата стая, за да “контролирате” помещението. Препоръчителни са цветовете в жълтата гама, тъй като те помагат на доброто храносмилане и апетит. Когато редите мебелите в хола, имайте предвид, че гърбът ви никога не трябва да е обърнат към вратата. Това внася напрежение. Ако пък пространството е малко и ви е трудно да намерите правилното място на всичко, може да погледнете статията ни със съвети за лесно усвояване на всяко кътче. За по-добра циркулация на енергията, холът е мястото, на което да сложите бамбуков фонтан, символизиращ два от елементите на Фън Шуй - вода и дърво.\nБанята - най-лошото място за Фън Шуй\nИзвестното китайско учение вярва, че водата е символ на благоденствие, а банята е мястото, от което тя си “тръгва” от дома. Има ли как да активираме енергията Чи дори там? Начините, по които можем да повишим вибрациите, са няколко. Важно е да осигурите много светлина - изкуствена и естествена. Ароматните свещи и соли също са елементи, които са задължителни за банята, заедно с тъмнолюбивите растения. Винаги, когато излизате от помещението, се уверявайте, че сте затворили вратата му, както и капака на тоалетната, за да не ”изтича” богатството на дома ви от там.\nНай-важната част от дома\nКакто сами може да се досетите, най-важното място за Фън Шуй е спалнята. Това е най-големият източник на енергия за членовете на семейството. Позицията на леглото ви е от изключително значение за вашето щастие. То трябва да бъде опряно до стената, но никога в ъгъла, за да не се чувства някой от партньорите в капан. Най-доброто място е в центъра на стаята, заобиколено от останалите мебели, без да бъде насочено към вратата. Спалнята е мястото ви за релакс и презареждане, именно заради това не се препоръчва в помещението да има каквато и да е техника - компютри, телевизори, телефони, дори книги. Те прекъсват циркулацията на енергия и мога да имат разрушителен ефект върху съня ви.\nОще няколко Фън Шуй идеи\nСлед като сте подредили мебелите и декорациите по правилния начин е важно често да почиствате и подреждате всичко, за да не губите Чи енергията. Уверете се, че вратите и чекмеджетата са в добра кондиция и не скърцат, а на входната ви врата са изписани вашите имена и номера на жилището, за да може щастието да ви намери лесно. И не на последно място, внесете светлина във всяко кътче на дома си. Светлината е живот, тя ни помага да сме по-щастливи, по-жизнени и по-здрави. Пуснете я в дома си и душата си!\nАко вярвате, че хармонията и балансът у вас могат да дойдат от външния ви свят, то философията на Фън Шуй може да ви помогне по пътя към зареждане с добра енергия и позитивизъм. Друг интересен похват е японският метод КонМари, за който можете да прочетете малко повече тук. Независимо от начина, по който изберете да подредите дома си, не забравяйте, че най-важни са удобството и уюта на една стая и желанието, с което ще се прибирате вкъщи при любимите си хора!


май 11, 2018 admin1 Каката-говори 1\nОстанала само Любовта. Тя била доста силно привързана към това място и искала да бъде там до последния възможен момент. Но след като видяла, че островът е потънал почти напълно, решила и тя да потърси помощ.\n– Богатство, ще ме вземеш със себе си?\n– Не, не мога. Има доста злато и сребро в лодката ми и няма никакво място за теб…\n– Суета, моля те, помогни ми!\n– Не мога да ти помогна, Любов. Ти си толкоз мокрa, че ще съсипеш новата ми лодка… – оправдала се Суетата.\n– Тъга, нека дойда с теб!\n– Ах, Любов! Толкова съм нещастна, че имам нужда да остана сама…\nВ този момент покрай тях минало Щастието, но то пък била толкова щастливо, че даже не чуло, когато Любовта го повикала…\n– Ела Любов, аз ще те взема със себе си – казал един старец. Любовта не го познавала, а и била толкоз развълнувана, че ще успее и тя да се спаси, та забравила да попита за името му.\n– Мъдрост, кой беше този, който ме взе със себе си и спаси живота ми?\n– Това беше Времето.\n– Времето ли? учудила се Любовта. – Но защо от всички, само то се съгласи да ме вземе със себе си?\n– Защото само Времето е способно да разбере, колко велика е Любовта и да й помогне да оцелее, въпреки трудностите! – усмихнала се Мъдростта…\nПритчата за Любовта, която докосна всяка жена, която е обичала някога - Най-интересните новини от по света и у нас


Monitor.bG :: Хороскоп за 21 март, понеделник\nНачало → Живот → Хороскоп за 21 март, понеделник\nХороскоп за 21 март, понеделник\nС НЕДА ИВАНОВА - понеделник, 21-03-2016 - 07:04\nНе се притеснявайте от възникналите проблеми. Днешният ден завърта колелото, дава възможност да си поемете дъх в кризата, да получите нови предложения и да направите нов избор. Тази вечер е добре да свикате семейния съвет, да обсъдите предстоящите промени и да набележите първите стъпки към целта. Може да се надявате на юридическа подкрепа, на финансиране и защити. Добре е да се поемат умерени рискове. Не бива да нервничите. Отнесете се спокойно към всичко и до вечерта ще намерите разрешението му.\nТелец 21 март – 20 април\nНа прага сте на генерални промени в начина си на живот и работа. Всичко предприето днес и утре ще носи шансове и възможности, за които дълго сте водили битки не само със себе си, но и с другите. Планирайте срещи с евентуални работодатели и спонсори. Не си тръгвайте рано от работа. Почти в края на работното време може да се случат събития вадещи личната ви кандидатура на предни и водещи позиции. Търсете нови информации и реагирайте изпреварващо във всяка ситуация. Не си проигравайте късмета.\nДен на тежък избор за родените в първата декада. Ще почувствате натиск от страна на шефове и колеги, на общественото мнение и на близките у дома. От няколко страни ще ви притискат с изисквания, които трудно ще удовлетворите. Днес и утре ще има опити за навлизане в личното ви пространство. Някои от свободите и възможностите ви ще бъдат ограничени. Вероятни са юридически проблеми и конфликти със служебни лица. Ще се прояви с пълна сила проблемът, който в миналото не сте разрешили. Щадете здравето си.\nНавлизате в един от силните си и успешни периоди за месеца. Днес и утре може да постигнете максималното в сделки и договаряния, да разрешите юидически спор, да се разберете по имотни и наследствени въпроси, да направите крачка към нова работа и нов бизнес ангажимент. Не стойте със скръстени ръце. Свикайте тази вечер семейния съвет, а утре и колегиалния и обсъдете задачите и промените, които предстоят. Тенденцията е да играете водеща роля и другите да се съобразяват с исканията ви.\nКонтактите от днешния ден ще ви помогнат да влезете в нов екип или да сформирите такъв за новата си работа и бизнес ангажименти. Денят е магичен. Всичко неприятно може да се уреди, да се постигне примирие и да се получат юридически защити. Няма значение какви проблеми ще възникнат. До два дни ще ги разрешите, стига да не нервничите, да се държите на дистанция с вроденото си достолепие, както се полага на един лъв. Силата ви в играта е да накарате другите да се съобразяват с вас, а не вие с тях.\nНа прага сте на два силни и печеливши дни. Шансовете ви за повишение, за нова работа и перспективна връзка са максимални. Проведете разговори с посредници, с настоящи и бъдещи спонсори и бизнес партньори. Може да сключите изгоден договор и да се внедите в престижна среда. Планирайте събрания и участия в състезателни програми. В тези два дни е добре да се явите на всевъзможни изпити и конкурси. Който не опита, той няма да се похвали с победа. Най-силна е позицията на родените около 5-15 септември.\nДен на пръстена и колелото. До края на работното време очаквайте предложения и покани. До утре вечер може да свикате семейния и професионален съвет, ако случващото се не търпи отлагане. Нищо важно и значимо да не се отлага за 23-24-и, когато с голяма вероятност късметът ви ще отиде при друг. В момента е важно да водите в играта, да поставяте условията и да не протакате деловите разговори. Лесно се усвояват полезните информации и лечебни продукти. Мислете и действайте комлексно във всяка ситуация.\nПред вас се отварят много възможности. Полезните вещества и мисли прекрасно циркулират в организма. Ще направите нужните асоциации, ще навържете нещата и ще усетите накъде духа вятърът. До утре се опитайте да извлечете ползи от създалата се ситуация на работното място и у дома. Ще получите нужните лични и юридически защити. Ще ви подкрепят и колегите в момент, в който интересите на всички зависят донякъде от вас. Поемете си отговорностите. Този ден помага да отхвърлите тежестите на миналото.\nЩе водите тежки битки, ще се сблъсквате с интересите на подчинени и колеги. Не е изключено група хора да обединят интересите си срещу вас. Не се препоръчват публични изяви и участия, на които се очаква да играете водеща роля. Ще се спъвате в подробности и детайли, които не сте изпипали добре или сте поверили в неподходящите ръце. Вроятни са юридически проблеми. Не се препоръчва сключване на нови договори, ако усещате промяна в ситуацията. Денят е магичен, помага да разберем какво ни пречи в живота.\nДействайте, вие сте на ход. Съветът е да задвижете днес и утре програмата си максимум. Подпишете нови договори, търсете си правата и си гонете личния интерес. Може да сформирате свой екип, да привлечете доверени хора и да се внедрите успешно в конкурентна среда. Препоръчват се участия в състезания и конкурси. Взимате успешно житейския си изпит. Имате шанс да промените съдбата си към по-добро. Ако се страхувате и изчаквате на 23-24-и ще ви ударят през пръстите, ще получите откази, ще се ядосвате и губите.\nДнес всичко е възможно. Ще си проличат креативните и готовите на действие хора. Привлечете колектива към личния си интерес и политика. Ден, в който екипното мислене и действие ще се наложат. Законът ще защитава за момент повече общия, а не частния интерес. В хода на разговорите ще получите предварителна информация, която ще ви помогне да се ориентирате в ситуацията. Ще ви предложат нещо, което не бива да се отказва. Ден на пръстена и колелото. Вървите към подписване на нов договор.\nДен на труден избор за родените в първата декада. Ще се разминете с любовта или с повишението, ако въртите любов на работното място. Очаквайте неприятни знаци от съдбата. Лесно ще бъдете въвлечени в компромати, ще позволите намеси в личното си пространство, ще загубите професионални и юридически защити. Този ден поставя на изпитание отношенията ви у дома и на работното място. Ще се появи с пълна сила стар проблем, който прибързано сте покрили с пепелта на забравата. Оставате от два стола на земята.\nЛичната и година е шестица. Вървите към семейни придобивки. Едно наследство може да си дойде с наследникът. Любовта влиза в живота ви. В края на годината може да се очакват юридически проблеми. Важните дела уредете до края на септември. През 2017 г. ще ви се наложи преход в нова среда или на нова работа.\nРодените днес ще имат подкрепата на силни личности родени около 1-15 септември. Ако намерят и брачен партньор роден в този период ще бъдат щастливи заедно дълго време. Притежават дарби и таланти, които ще ги направят известни.\nЗаченатите днес ще бъдат играчка в ръцете на случайноста. Капризите на съдбата ще ги отвеят в непознати страни и ще ги поставят в необикновени ситуации на избор.\nДъжд и министър, а не Кастро посрещнаха Обама в Хавана (СНИМКИ)\nЖорж Башур проверява Емилия\nОт Youtube/24 часа, 23-03-2018 - 19:03


/ Все още има сезонност в употребата, а продуктите з...\nДата: 09.05.2022 Коментари: 0\nСлънчевите лъчи са дълго чакани след периода на студените месеци, но предпазването от тях е важна рутина, особено когато прекарваме по-голяма чат от деня си навън. Как са се променили навиците на потребителите по отношение на употребата на слънцезащитни продукти, попитахме представители на компании за производство и дистрибуция на тези категории.\nЕвгения Найденова, изпълнителен директор, „Биотрейд България“ ООД\n„Потреблението на слънцезащитни продукти се увеличава в последните няколко години“\nУвеличи ли се потреблението на продукти за слънцезащита през последните години и по-информирани ли са потребителите за нуждата да използват слънцезащитни продукти?\nКатегорично мога да кажа да, потреблението на слънцезащитни продукти се увеличава в последните няколко години значително и хората стават все по-компетентни в избора, който правят. Това се отнася най-вече за нашия сегмент на дермо-козметични продукти, които се предлагат основно в аптечен канал, тъй като biotrade работи в този пазар. Смятам, че в последните години информационните кампании провеждани от дерматолозите и брандовете, за вредата от ултравиолетовото лъчение и пораженията върху кожата, накараха много хора да осъзнаят нуждата, да използват слънцезащитни продукти и то с висок фактор.\nМъжете или жените са по-честият потребител на продукти за слънцезащита?\nРазбира се, жените са основен потребител, те се грижат както за собствената си красота и здраве, така и за здравето на цялото семейство. Жените са тези, които са много по-начетени и информирани по отношение на това какъв защитен фактор трябва да се използва, кои са активните съставки, които трябва да присъстват в един добър продукт, от кои лъчи трябва да се защитаваме и какви са вредите, които слънцето нанася на кожата. Мъжете знаят, че трябва да използват слънцезащита, но някак не са проактивни в избора и закупуването на конкретен продукт.\nКое мотивира потреблението на слънцезащитни продукти в по-голяма степен: грижата за здравето или предпазването на кожата от белези на стареене?\nИ двете, трудно мога да преценя, кое е водещото. По-важното е, че хората са осъзнати и използват редовно слънцезащита. Много често осъзнаването на ползите от такъв продукт става в хода на грижата против стареене. Актуалните химични пилинги или продукти с киселин, лазерни процедури за подмладяване или ретиноловите серуми налагат употребата на слънцезащита и така създават културата на потребление.\nИма ли все още категорична сезонност при купуването на този тип продукти?\nДа, има и това е напълно нормално. През лятото прекарваме много повече часове на слънце и много по-големи площи от тялото ни имат нужда от защита. Така че, логично, продажбите през лятото са много по-активни. Добрата новина е, че вече всички знаят, че защитата на лицето трябва да е целогодишна и кремовете за лице с SPF се купуват и през зимата.\nОт кои канали най-често потребителите предпочитат да купуват продукти за слънцезащита?\nСлънцезащитните продукти за лице и тяло се купуват най-вече от дрогерии и аптеки, по-рядко от супермаркети. Моите наблюдения са основно в аптечен канал, където се продават продуктите на biotrade. Там пазаруват потребители, които са добре информирани и разчитат на по-високо качество и по-изчистен състав.\nБиляна Каньова, маркетинг мениджър „Ключови клиенти“, „Еврос КиП“ ЕООД\n„Забелязваме ръст в слънцезащитните ни кремове за лице“\nПоследните пет години бяха силно динамични за пазара на слънцезащитни продукти. Докато за 2017, 2018 и 2019 година се наблюдаваше не малък ръст в продажбите, съответно употребата на тази категория продукти. Тогава хората имаха желание да посещават все повече и различни дестинации, съобразявайки се с климатичните особености и необходимостта от защита, но през последните две години пандемията промени тази тенденция на ръст. През 2020 и 2021 година хората бяха предпазливи към пътувания, като част от тях предпочетоха изолацията. Въпреки това, за 2020 и 2021 година забелязваме ръст в слънцезащитните ни кремове за лице, което говори, че хората все по-сериозно осъзнават необходимостта от употребата на продукти за защита при излагане на слънчевите лъчи.\nВсички канали за информация показват, че дамите са по-честият потребител, при това на няколко вида слънцезащитен продукт – за защита на лицето, за защита на тяло, лосион или олио за ускоряване придобиването на тен. В някои случаи търсят в продукта аромат и блясък, важна е и хидратацията на кожата, след излагането на слънце – after sun. Докато мъжете в повечето случай употребяват един продукт в зависимост, дали търсят сигурна защита или желаят бързо да придобият тен.\nВ повечето случай целта на употребата е комплексна и включва цялостна защита, особено когато слънцезащитният продукт е предназначен за цялото тяло.\nДа, слънцезащитните продукти, все още се категоризират като сезонни. Тук отново бих искала да отбележа, че съществено растяща тенденция се забелязва при употребата на слънцезащитен крем за лице. За все повече хора този продукт става част от ежедневната грижа през повечето месеци от годината.\nНай-често покупка на слънцезащитен продукт се наблюдава от дрогерии, аптечна верига и супермакет.\nСимона Колева, маркетинг мениджър, Wooden Spoon\n„Сега продажбите започват от средата на март и продължават до средата на юли“\nВсички усещаме вредното влияние на слънцето върху кожата си. Слънцето е жестоко и никой не иска кожата му да изгаря и да страда. Отдавна сме осъзнали, че слънцезащитният лосион е задължителен при излагане на слънце. През последните години, обаче, забелязваме интерес към видовете слънцезащитни филтри и тяхното отражение върху кожата.\nКогато говорим за количествено потребление, жените определено доминират. Всяка година нараства броя на дамите, които имат изградена рутина да използват слънцезащитен лосион ежедневно. Затова и на сезонна база жените потребяват по-голямо количество слънцезащита.\nХората осъзнават колко отговорна задача за здравето на кожата е предпазването от вредните UVA&UVB лъчи. На първо място е грижата за здравето на кожата и предпазването от изгаряне.\nАко преди пет години продажбите на слънцезащита започваха от началото на юни и свършваха в началото на август, то сега отново има категорична сезонност, но периодът на продажби трае по-дълго. Продажбите започват от средата на март и продължават до средата на юли. В ски сезонна също забелязваме тенденция за покачване на продажбите.\nДрогерии, аптеки, онлайн магазини.\nВелислава Манчева, маркетинг мениджър, „Пурмерул“ ООД (бранд COCOSOLIS)\n„Сезонността за SPF продуктите при нас все още е силно изразена“\nУвеличи ли се потреблението на продукти за слънцезащита през последните години ипо-информирани ли са потребителите за нуждата да използват слънцезащитни продукти?\nПрез последните години, като че ли качествената грижа за здравето и красотата, започва да вълнува все повече хора в България и цяла Европа, където реализираме нашите продукти. Като процентът увеличение на потреблението на продукти за слънцезащита на COCOSOLIS е правопропорционален да увеличаването разпознаваемостта на бранда през годините, така че не мога да дам обективна оценка за пазара като цяло.\nПредвид факта, че нашата таргет аудитория са предимно дамите, е разбираемо че жените са по-честият купувач на SPF продуктите ни. Принципно е всеизвестен факт, че жените държат повече на грижата за кожата и външния си вид, както и че взимат повече мерки за предпазването от вредните слънчеви лъчи, предотвратявайки нейното стареене. Също така дамите са тези, които в повечето случаи осигуряват слънцезащитата и за децата, тъй че определено те доминират в това отношение.\nОпределено при нас се наблюдава известен интерес към натуралната SPF защита, тъй като тя е неразделна част от натрупването на здравословен и дълготраен тен, за който нашите продукти спомагат. Смятам, че клиентите ни са мотивирани еднакво силно да се погрижат както за здравето на кожата си в момента, така и да забавят колкото е възможно стареенето в бъдеше.\nСъщо така потребителите започват да има все по-високи критерии за съдържанието на козметиката, която нанасят ежедневно върху кожата си и да избират продукти от по-висок клас.\nСезонността за SPF продуктите при нас все още е силно изразена и прогнозите ни са, че тенденцията ще се задържи такава. Разбира се има потребители, които залагат на натуралната защита на своята кожа и през зимата, когато слънцето в планината е не по-малко силно и вредно, но са по-малък процент, в сравнение с лятото.\nВъпреки, че работим усилено да стигнем до своите клиенти в удобните за тях магазини и дрогерии, все още основния ни канал за продажби е нашия уебсайт и рекламите онлайн. Това най-вероятно ще продължи да бъде така, тъй като онлайн пазаруването става все по-предпочитания начин за набавяне на всичко необходимо, в това число и слънцезащитни продукти.\nМария Димитрова, Бранд Мениджър, „Сарантис България“\n„Потребителите са все по-информирани за продуктите, с които да предпазват кожата си от слънчевите лъчи“\nВъпреки свиването на туризма през предходните години в глобален мащаб, породено от рестрикциите за пътуване и Covid-19, потреблението на слънцезащитни продукти отново бележи ръстове.\nПрез последните потребителите определено са все по-информирани за нуждата и съответно продуктите, с които да предпазват кожата си от слънчевите лъчи. Нещо повече – тази информираност поражда нови тенденции при разработването на продуктите и много и различни иновации.\nТри за основните тенденции, които движат потреблението:\n►ЕКO: Формули и опаковки\n⋅ Екологични филтри\n⋅ Безопасни за океана без октиноксат/оксибензон\n⋅ Прозрачност– внимание към състава на слънцезащитните продукти\n⋅ Устойчива опаковка, произведена от рециклируеми или рециклирани материали\n►Слънцезащита + грижа за кожата. Слънцезащитните продукти за лице включват все повече предимствата на грижата за кожата и защита на кожната бариера и микробиом. Многофункционалните продукти подобряват рутините за грижа за кожата чрез опростяване на процеса в готова рутина всеки ден. Такива продукти комбинират действия от против бръчки до изсветляване до овлажняване до слънцезащита.\n►Защита от VL (Visible Light/ Видима Светлина). VL или още позната като „синя светлина“ е понятие, което навлиза все повече при продуктите за защита на кожата, особено след COVID-19 и многото време, което ежедневно прекарваме пред устройства.\nВече повече от 35 години ние от Carroten се грижим за защитата на потребителите под слънцето, като се уверяваме, че почерняват безопасно и по естествен начин. Източникът на вдъхновение за създаването на продукта беше морков, известен със своите изключителни антиоксидантни свойства и способността за засилване на тена. В дългото си пътуване през годините Carroten се развива непрекъснато в стремежа за поддържане здравето и красотата на кожата на хората, винаги и по всяко време, когато са изложени на слънце. Висококачествени съставки, усъвършенствани формули и технологии, летни аромати, копринени текстури.\nОт кои канали най-често потребителите предпочитат да купуват продукти заслънцезащита?\nПоради своята специфика слънцезащитните продукти имат своето традиционно запазено място на рафтовете от още края на март до октомври. Специализирани рафтове със слънцезащита има както в големите вериги, така и в дрогериите, но също изключително важен канал е традиционната търговия и всички сезонни обекти по нашето Черноморие и в курортите.


Музеят отвори врати за посетители\nЧестита нова 2021-ва година, приятели! Пожелаваме ви да бъдете здрави, щастливи и обичани, нека навота година донесе на всички спокойствие и нови надежди!\nРегионалният природонаучен музей - Пловдив отвори врати отново за посетители при спазване на противоепидемичните мерки и с до 30% заетост на експозиционните пространства.\nВече можете да посетите Експозицията, както и Планетариума (с 2D прожекции). Зала "Тропик" за момента остава затворена, но скоро пеперудите ще долетят отново при нас! Следете сайта и фейсбук страницата на музея за повече информация.\nПодарък минерал за деца до 7 години в РПНМ-Пловдив на 23 и 24 януари\nНа 23 и 24 януари (събота и неделя) Регионалният природонаучен музей – Пловдив отново ще предостави безплатен вход за всички деца до 7-годишна възраст. Този уикенд малчуганите ще п...\nБезплатен вход за деца до 7 години на 16 и 17 януари\nИдните събота и неделя - 16 и 17 януари отново ще бъдат празник за деца в Регионалния природонаучен музей - Пловдив. Всички малчугани до 7-годишна възраст ще посещават експозицията безплатно и ще могат д...\nВесели празници! Топлина, любов и радост да изпълнят празничните дни и надежда за нова година, която ще е...\nСтартираме поредица видео уроци "Училище в музея"\nВидео урокът "Интригуващият свят на зоологията" е ...\nМузеят затваря врати за посетители\nЕвропейска нощ на учените в Регионалния природонаучен музей Пловдив\nГледайте програмата във нашата фейсбук страница или в youtube: https://www.facebook.com/RegionalNaturalHistoryMuseumPl...\nKампания "Приюти костенурка за зимата"\nЗаповядайте при нас този уикенд!\nЗаповядайте при нас този уикенд (21.11 и 22.11)! Отново сме предвидили вход свободен за най-малките посетители на Експозицията (деца до 7 години). Подготвили сме също и малки подаръчета, ателие за ...